Miymiecko Dymokratyczno Republika (Dydyery) to bōło państwo we strzodkowyj Ojropie, utworzōne 7 października 1949 na terynie sowieckij ôkupacyjnyj sztrefy we Miymcach a sowieckij tajli Berlina (Wschodni Berlin). Miało 108 333 km² wiyrchu a miyszkało we nim ōng. 17 mln. ludzi. Stolicōm MDR bōła wschodnio tajla Berlina. We MDR panowoł socjalistyczny ustrōj ze "przewodńōm siyłōm" kero stanowiōła Sozialistische Einheitspartei Deutschlands (SED, śl.: "Socjalistyczno Miymiecko Partyjo Jedności"), a planowo gospodarka. MDR upodła we 1989 roku, 9 listopada zbulōno Berliński Mur, a 3 października 1990 jeji terytoryjōm przikuplowano do Federalnyj Republiki Miymcōw.